Document ID: 31995R1863

RÅDETS FORORDNING (EF) Nr. 1863/95 af 17. juli 1995 om ændring af forordning (EØF) nr. 1766/92 om den fælles markedsordning for korn og af forordning (EF) nr. 1868/94 om en kvoteordning for produktionen af kartoffelstivelse
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 42 og 43,
under henvisning til forslag fra Kommissionen,
under henvisning til udtalelse fra Europa-Parlamentet (1),
under henvisning til udtalelse fra Det Økonomiske og Sociale Udvalg (2), og
ud fra følgende betragtninger:
I artikel 8 i forordning (EØF) nr. 1766/92 (3) er der fastsat en ordning med udligningsbeløb for producenter af kartofler bestemt til stivelsesfremstilling; for at undgå at produktionen af kartoffelstivelse bliver for stor, bør der kun udbetales udligningsbeløb for de af kartoffelproducenterne til stivelsesfremstillingsvirksomheden leverede mængder kartofler, der efter forarbejdning ikke overskrider dennes kvote;
i artikel 2 i forordning (EF) nr. 1868/94 (4) fastsættes medlemsstaternes kartoffelstivelseskvoter for produktionsårene 1995/96, 1996/97 og 1997/98; Østrigs, Finlands og Sveriges tiltrædelse gør det nødvendigt at tildele kvoter til disse medlemsstater; udviklingen af kartoffelstivelsesindustrien i den i forordning (EF) nr. 1868/94 nævnte periode var i de pågældende medlemsstater forskellig fra udviklingen i de andre medlemsstater; det er derfor nødvendigt at tildele kvoter på grundlag af en mere repræsentativ periode; det grundlag, der blev anvendt for kvotetildeling til de andre medlemsstater, kan ikke anvendes i forbindelse med Østrig, Finland og Sverige, idet den præmie, der er omhandlet i artikel 1 i forordning (EØF) nr. 1543/93 (5), ikke blev ydet i de pågældende lande; kvoterne bør derfor tildeles på basis af den i hver af de nye medlemsstater i kalenderåret 1993 fremstillede mængde kartoffelstivelse, som der blev ydet national støtte for; der bør tages hensyn til det forhold, at 1993 i Finland var mindre repræsentativt for den normale produktionsmængde end tilfældet var i Østrig og Sverige; der bør tildeles Finland en yderligere kvote til dækning af den produktion, der ikke kunne finde sted i 1993 som følge af forpligtelsen til jordudtagning;
der er grund til at justere ovennævnte kvote på grund af de særlige vanskeligheder, som de pågældende medlemsstater står over for med hensyn til strukturtilpasning, uudnyttet produktionskapacitet og investeringer foretaget før indførelsen af kvotesystemet;
som følge af en fejl er stk. 1 og 2 i artikel 6 i forordning (EF) nr. 1868/94 i modstrid med hinanden; af klarhedshensyn bør artikel 6 derfor ændres -
UDSTEDT FØLGENDE FORORDNING:
Artikel 1
Artikel 8 i forordning (EØF) nr. 1766/92 ændres således:
1) Stk. 2 bliver stk. 2, litra a).
2) Følgende litra tilføjes:
»b) Uanset litra a) udbetales der kun udligningsbeløb for den mængde kartofler, for hvilken der er indgået en dyrkningskontrakt mellem kartoffelproducenten og stivelsesfremstillingsvirksomheden, inden for den kvote, der gælder for den pågældende virksomhed, jf. artikel 2, stk. 2, i forordning (EF) nr. 1868/94.«
Artikel 2
Forordning (EF) nr. 1868/94 ændres således:
1) Artikel 2 ændres således:
a) Skemaet i stk. 1 affattes således:
TABELPOSITION
b) I stk. 2, andet led, tilføjes følgende afsnit:
»Med hensyn til Østrig, Finland og Sverige tildeler medlemsstaten for produktionsårene 1995/96, 1996/97 og 1997/98 dog den i stk. 1 omhandlede kvote, især på basis af den mængde kartoffelstivelse, som virksomhederne producerede i kalenderåret 1993, og som de modtog national støtte for.«
2) Artikel 6 ændres således:
a) Stk. 1 affattes således:
»Kartoffelstivelse ud over den i artikel 2, stk. 2, omhandlede kvote eksporteres fra Fællesskabet i uforandret stand inden den 1. januar det år, der følger efter det pågældende produktionsårs afslutning.«
b) I stk. 2 ændres »Med forbehold af« til »Uanset«.
Artikel 3
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. juli 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 17. juli 1995.

Labels: 18
17
6